Държавен вестник, бр. 68, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  68
Чл. 7. (1) С ПУП – план за застрояване по 
чл. 6, се определят:
1. двор за застрояване – частта от позем­
ления имот, в която могат да се изграждат 
сгради, постройки и съоръжения; 
2. характер и начин на застрояване;
3. показатели за застрояване – плътност на 
застрояване и интензивност на застрояване;
4. линии на застрояване;
5. предназначението на строежите.
(2) За осигуряване на транспортен дос­
тъп, електрозахранване, водоснабдяване и 
отвеждане на отпадните води, необходими 
за нормалното функциониране на обектите, 
освен план за застрояване се изработва и 
одобрява и парцеларен план за елементите 
на техническата инфраструктура.
(3) Изискванията за определяне на двора 
за застрояване и за характера на застрояване, 
както и допустимите максимални стойности 
на показателите за застрояване на обектите 
по чл. 54, ал. 1, т. 3, букви „б“ – „ж“, са оп­
ределени в приложение № 1.
(4) Дворът за застрояване на фермите за 
отглеждане на дивеч не може да отстои на 
по-малко от 500 м от населени места, живот­
новъдни стопанства и пътища от републикан­
ската пътна мрежа.
(5) Дворът за застрояване може да се 
огражда с леки огради съобразно характера 
на района, теренните особености и същест­
вуващата горскодървесна растителност при 
спазване изискванията на ЗУТ и на ЗЗТ, когато 
се намира в защитена територия. 
(6) Не се допуска ограждане на заслоните 
за обществено ползване.
(7) Разстоянието от сградите, постройките 
и съоръженията до границите на поземлен 
имот не може да бъде по-малко от 4 м. 
(8) Свързано застрояване се допуска при 
наличие на съгласие на собствениците на 
имотите, в които се установява свързаното 
застрояване, изразено с декларация с нота­
риална заверка на подписите.
(9) В посетителските и информационните 
центрове, в горските и ловните кантони и в 
контролните горски пунктове не се допуска 
изграждане на помещения за постоянно или 
временно обитаване освен за нуждите на 
длъжностни лица или лица, упражняващи 
дейности, свързани с управлението, възпро­
изводството, ползването и опазването на 
горите и дивеча, както и за охраната и за 
поддържането на сградата.
Чл. 8. (1) С ПУП – парцеларен план за 
елементите на техническата инфраструктура 
по чл. 6, се определят:
1. трасето на линейните обекти на техни­
ческата инфраструктура;
2. границите на сервитутните зони, които 
се учредяват за изграждане и/или обслужване 
на съответната техническа инфраструктура;
3. местоположението на принадлежащите 
към съответната техническа инфраструкту­
ра станции, стълбове, съоръжения и други 
елементи.
(2) При проектирането и строителството на 
линейните обекти на техническата инфраструк­
тура се спазват изискванията на специалните 
закони и на подзаконовите нормативни актове 
по тяхното прилагане в зависимост от вида 
и спецификата на обекта.
(3) Горските автомобилни пътища се про­
ектират и изграждат при спазване на изис­
кванията на глава четвърта.
Чл. 9. (1) За строителството на обектите 
по чл. 54, ал. 1 ЗГ се одобрява инвестиционен 
проект и се издава разрешение за строеж при 
условията и по реда на ЗУТ.
(2) В 7-дневен срок преди започване на 
строителството възложителите, на които е 
издадено разрешение за строеж, уведомяват 
писмено регионалната дирекция по горите и 
съответното държавно предприятие, в чийто 
район на дейност попадат обектите, като при­
лагат копие от влязлото в сила разрешение 
за строеж.
Чл. 10. След завършване на строителството 
обектите по чл. 54, ал. 1 ЗГ се въвеждат в 
експлоатация при условията и по реда на ЗУТ.
Г л а в а  т р е т а 
УСЛОВИЯ И РЕД ЗА ИЗГРАЖДАНЕ НА 
СГРАДИ И СЪОРЪЖЕНИЯ ПО ЧЛ. 153, 
АЛ. 1 ОТ ЗАКОНА ЗА ГОРИТЕ 
Чл. 11. Изграждането на сградите и съо­
ръженията по чл. 153, ал. 1 ЗГ не се смята за 
строителство и за него не се изисква издаване 
на разрешение за строеж при условията и по 
реда на ЗУТ.
Чл. 12. (1) Изграждането на постройки с 
временен статут и съоръжения по чл. 11 се 
извършва от собственика на имота. 
(2) Изграждането на постройки с временен 
статут и съоръженията по чл. 11 може да се 
извършва и от друго заинтересувано лице въз 
основа на съгласие, изразено чрез:
1. декларация с нотариална заверка на 
подписа от собственика, когато собственик 
на имота е физическо лице;
2. декларация с нотариална заверка на 
подписа поне на единия от съсобствениците 
при съсобствен имот; 
3. решение на управителния орган и/или 
от общото събрание на собствениците на 
юридически лица и на техни сдружения по 
чл. 183 от Закона за горите, когато имотът е 
собственост на юридическо лице;
4. писмено съгласие на директора на дър­
жавното предприятие по чл. 163 ЗГ, учебно-
опитно горско стопанство или оправомощени 
от тях длъжностни лица, когато имотът е 
държавна собственост;
5. решение на общинския съвет, когато 
имотът е общинска собственост.